Jess Fishlock
Jessica Anne Fishlock MBE (1987-yil 14-yanvarda tugʻilgan) - Uelslik professional futbolchi va murabbiy, OL Reign va Uels terma jamoasida yarim himoyachi sifatida oʻynaydi. U ilgari Angliyaning FA Ayollar Superligasida (FA WSL) Bristol Acdemy, Gollandiya Erediviziyasida AZ Alkmaar, Shotlandiya Ayollar Premer-ligasida Glazgo City, Avstraliyaning W-Ligasida Melburn Victory va Melburn City, shuningdek, Germaniyaning FFC Bundesligasida Frankfurt klubida oʻynagan.. 2017-yil fevral oyida Fishlock Melburn City uchun murabbiylik qilib, W-League Grand Finalida ketma-ket ikkinchi marta chempion boʻldi. U ilgari Kardiff City LFCni boshqargan. 2017-yilning 5-aprelida Fishlock milliy terma jamoa safida 100ta oʻyin oʻtkazgan birinchi Uelslik futbolchiga aylandi. U 2011, 2012, 2013, 2014 va 2019-yillarda Uelsda yilning eng yaxshi futbolchisi deb topilgan. U oʻzi oʻynagan jamoalar bilan bir necha bor chempionlik qoʻlga kiritgan, shu jumladan ketma-ket ikki Eredivizi chempionligi, ikkita W-League mavsum chempionligi, ikkita W-League Grand Final chempionligi, Shotlandiya ayollar Premer-ligasi va Shotlandiya ayollar kubogi unvonlari va ketma-ket ikkita NWSL Shield gʻolibligi. Fishlock Frankfurt FFC uchun ijara asosida oʻynaganidan soʻng 2015-yilgi UEFA ayollar chempionlar ligasi finalidan oldin Sietlga qaytgan boʻlsa-da, keyinchalik uning jamoaning chempionlik sari yoʻlidagi hissasi unga UEFA Ayollar Chempionlar Ligasi medalini taqdim etdi.